CELEX: 32015R1609
Language: lv
Date: 2015-09-24 00:00:00
Title: Komisijas Īstenošanas regula (ES) 2015/1609 (2015. gada 24. septembris), ar ko propikonazolu apstiprina par 7. produkta veida biocīdos lietojamu esošo aktīvo vielu (Dokuments attiecas uz EEZ)

25.9.2015   
            
            
               LV
            
            
               Eiropas Savienības Oficiālais Vēstnesis
            
            
               L 249/17
            
         KOMISIJAS ĪSTENOŠANAS REGULA (ES) 2015/1609
   (2015. gada 24. septembris),
   ar ko propikonazolu apstiprina par 7. produkta veida biocīdos lietojamu esošo aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to apstiprināšanu lietošanai biocīdos. Propikonazols ir minētajā sarakstā.
            
         
               (2)
            
            
               Propikonazols ir novērtēts lietošanai biocīdos, kuri pieder pie 7. produkta veida “Plēves konservanti”, kas definēts Regulas (ES) Nr. 528/2012 V pielikumā.
            
         
               (3)
            
            
               Par kompetento novērtētājiestādi tika izraudzīta Somija, un tā 2013. gada 6. novembrī iesniedza novērtējuma ziņojumu kopā ar saviem ieteikumiem.
            
         
               (4)
            
            
               Saskaņā ar Deleģētās regulas (ES) Nr. 1062/2014 7. panta 1. punkta b) apakšpunktu, ņemot vērā kompetentās novērtētājiestādes secinājumus, Biocīdu komiteja 2014. gada 4. decembrī formulēja Eiropas Ķīmisko vielu aģentūras atzinumu.
            
         
               (5)
            
            
               Saskaņā ar minēto atzinumu 7. produkta veida biocīdi, kas satur propikonazolu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja tiek ievēroti noteikti nosacījumi attiecībā uz šīs vielas lietošanu.
            
         
               (6)
            
            
               Tāpēc ir lietderīgi propikonazolu apstiprināt lietošanai 7. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (7)
            
            
               Propikonazols atbilstoši Eiropas Parlamenta un Padomes Regulas (EK) Nr. 1907/2006 (3) XIII pielikuma kritērijiem ir ļoti noturīgs (vP) un atbilstoši kritērijiem ir kvalificējams par 1. kategorijas ādas sensibilizatoru, kas definēts Eiropas Parlamenta un Padomes Regulas (EK) Nr. 1272/2008 (4) I pielikumā, tāpēc apstrādāti izstrādājumi, kuri apstrādāti ar propikonazolu vai kuros tas iestrādāts, būtu jālaiž tirgū ar attiecīgu marķējumu.
            
         
               (8)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.
            
         
               (9)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Propikonazolu apstiprina par aktīvo vielu lietošanai 7. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. septembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
   
      (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
   
      (4)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  Propikonazols
               
               
                  
                     IUPAC nosaukums:
                  1-[[2-(2,4-dihlorfenil)-4-propil-1,3-dioksolān-2-il]metil]-1H-1,2,4-triazols
                  EK Nr.: 262-104-4
                  
                     CAS Nr.: 60207-90-1
               
               
                  960 g/kg
               
               
                  2016. gada 1. decembris
               
               
                  2026. gada 30. novembris
               
               
                  7
               
               
                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:
                  
                              1)
                           
                           
                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus;
                           
                        
                              2)
                           
                           
                              ņemot vērā riskus augsnei, ja vien nav iespējams pierādīt, ka riskus līdz pieņemamam līmenim var samazināt citā veidā, produktu marķējumā un attiecīgā gadījumā drošības datu lapā norāda, ka saglabāto maisījumu uzklāšanā ārpus telpām jāievēro piesardzības pasākumi, kas novērstu noplūdes un līdz minimumam ierobežotu emisijas vidē;
                           
                        
                              3)
                           
                           
                              ņemot vērā riskus ūdensvidei, ja vien nav iespējams pierādīt, ka riskus ūdensvidei iespējams samazināt līdz pieņemamam līmenim, produktus neatļauj lietot tādu maisījumu saglabāšanai, ko ārpus telpām lieto uz minerālu virsmām.
                           
                        Lai apstrādātus izstrādājumus varētu laist tirgū, jāizpilda šāds nosacījums:
                  par tāda apstrādāta izstrādājuma laišanu tirgū, kurš apstrādāts ar propikonazolu vai kurā minētā viela iestrādāta, atbildīgajai personai jānodrošina, ka minētā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā norādītā informācija.
               
            
         (1)  Šajā slejā norādītā tīrības pakāpe ir saskaņā ar Direktīvas 98/8/EK 16. panta 2. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.